Kiderült, hogy mehetnek idén is nyaralni a magyarok Horvátországba - Blikk.hu
2020. ápr 22. 10:12
nyaralás koronavírus Horvátország tengerpart
Horvátországban rengeteg magyar turista tölti a szabadságát minden évben. Vajon idén, hogy lesz ez?/ Fotó: Blikk
Horvátországot nagyon rosszul érinti a koronavírus gazdasági hatása: a tengerpartjukat turisták százezrei látogatják minden évben, ami most komoly veszélybe került, mint ahogy a turizmussal járó, az ország működéséhez szükséges bevétel is, a koronavírus miatt. Arról nem beszélve, hogy magyarok is rengetegen utaznak évről évre a horvát tengerpartra, olyan is van, ki már januárban szállást foglalt le. Lehet, mégis van valamennyi esély a nyaralásra?
A portfolio.hu cikke szerint ugyanis Gari Cappelli horvát turisztikai miniszter bejelentette, mit terveznek annak érdekében, hogy a nyári szezonban mégis legyenek turisták a horvát partokon. Első körben Csehországgal egyeztetnek, egy „turistafolyosó” létrehozásán. (Ez olyasmi lehet, mint a Magyarországon a szállítás céljaira kialakított tranzit útvonalak, amikor csak meghatározott utakon közlekedhetnek a járművek egyik helyről a másikra.)
A turizmus 90 százalékát a külföldi vendégek adják Horvátországban, tehát várhatóan a horvátok minden t megtesznek, hogy ne maradjon el a szezon.
A turistafolyosók modellje a magyar és az osztrák vendégek számára is működőképes lehet a horvát lapok szerint.
(Ön tervez idén nyaralást? Ide kattintson ha igen, ha nem akkor is)
A csehekkel folytatott egyeztetéseken az az elképzelés alakult ki, hogy akik igazolni tudják, hogy nem fertőzöttek, repülővel, vagy autóval is beutazhatnának Horvátországba.
A horvát egészségügyi hatóságok azonban óvatosabbak: szerintük olyan országból, ahol több a koronavírus-fertőzött, mint náluk, nem utazhatnak be hozzájuk.
Horvátországban egyébként egyelőre május 4-ig hosszabbították meg a korlátozásokat, nincsenek rendezvények és az üzletek nagy része is zárva van.
nyaralás koronavírus Horvátország tengerpart utazás turizmus turisták 2020